Museerne Helsingør

Knejpefestival på Skibsklarerergaarden
2024-10-04 17:00 - 19:30 (Europe/Copenhagen) | Skibsklarerergården, Strandgade 91, Helsingør, 3000, Danmark
Tag med på en smagfuld tidsrejse!

Kom med på en anderledes og underholdende omvisning i Skibsklarerergaarden, hvor du smager på historiens drikkevarer – fra skibsøl til Riga Balsam – mens du hører om Helsingørs farverige og “fordrukne” fortid. I sundtoldstiden havde Helsingør adgang til eksklusive drikke som vin, importerede øl og brændevin, og byen har gennem tiden forsynet mange af Danmarks store byer og velhavende adelsmænd med lækre drikkevarer. Byen har også været hjemsted for adskillige bryggerier og brændevinsbrænderier, der sørgede for at de tørstige sømænd altid havde noget at skåle med!

Hvornår: Omvisningerne starter hver halve time fra kl. 17:00 til 19:30.

Pris: 80 kr. inkl. 4 smagsprøver.

OBS! Køb din billet på forhånd for at sikre dig plads på det ønskede tidspunkt.

Vi glæder os til at se dig til en aften fyldt med smag og historie

Byvandring i det historiske Helsingør
2024-10-10 16:00 - 17:00
Museum Helsingør inviterer på en rejse gennem tid og historie på en times lang byvandring i det gamle Helsingør. Du vises rundt i byens velbevarede centrum af vores dygtige guide klædt i historisk tøj fra 1800-tallet, der fortæller om byens historie på de forskellige steder. I stopper op på steder hvor fortidens farverige begivenheder har fundet sted.
Opdag historien om Sundtoldens by og nyd at fortællingerne om mennesker og livet på gaderne og i husene samt historiske begivenheder for 2-400 år siden kommer til live.
De brostensbelagte gader og de smukke historiske bygninger bevarer stadig atmosfæren fra fortiden, og du får mulighed for at opleve, hvordan Helsingør har fastholdt sin autenticitet gennem årtierne.
Vi mødes kl. 16.00 udenfor Skibsklarerergaarden – Strandgade 91 – 3000 Helsingør.
Hvis der ikke er udsolgt, kan billet købes i butikken på Skibsklarerergaarden.

Pris: 80 kr.
Køb billet her, hvis du vil være sikker på en plads.

Fusk på Værftet i efterårsferien
2024-10-14 11:00 - 2024-10-18 15:00 | Værftsmuseet, Allegade 4, Helsingør, 3000, Danmark
AFLYST Desværre er vi nødsaget til at aflyse efterårsferiens FUSK, da indgangspartiet er spærret af fjernvarmeudgravning.

Tag med os på en spændende rejse til fortiden på Værftsmuseet. Kom og lær at FUSKE på Børne Værftet! Vi inviterer dig til at udforske den nostalgiske verden af metalværkstedet, hvor du kan føle historiens vingesus ved de ikoniske filebænke. Lige præcis som arbejderne på det legendariske Helsingør Skibsværft gjorde det.
Værkstedet er åbent hver dag mellem kl. 11-15 (OBS. museet har åbent man-fre: 10-17 og weekend: 11-16). Her kan du give din kreativitet frit løb med det rigtige værktøj og materialer. Lær at lave dit eget FUSK – inspireret af håndværkernes egne projekter, der spænder fra smukke lysestager og rustikke havelåger til praktiske stegepander. Deltag i traditionen og skab din helt egen unikke genstand!
Vores kreative formidler står klar til at guide dig gennem værkstedets hemmeligheder og dele en verden af håndværker tricks med dig. Uanset om du er ung eller ung af sind, er vores værksted åbent for alle aldre, der elsker at arbejde med hænderne.
Kom og deltag i et spændende eventyr, hvor historie og kreativitet mødes på Børne Værftet.
Det koster ikke noget at deltage – Bare kom og vær med!
Fusk på Værftet; bemandet værkstedet har åbent hver dag 11-15
Museet har åbent man-fre: 10-17 og weekend: 11-16

Efterårsferie = historisk hygge
2024-10-14 11:00 - 2024-10-18 15:00 | Skibsklarerergården, Strandgade 91, Helsingør, 3000, Danmark
Museum Skibsklarerergaarden er Helsingørs historiske perle, der levendegør byens 1800-tals fortællinger og traditioner for alle aldre.
I efterårsferien er der travlt med husets vinterforberedelser og de historiske traditioner. Der er aktiviteter i hele huset, men det er også muligt at tage en hyggelig stund i dagligstuen med kaffe og kage.
Du møder mennesker rundt om i huset klædt i historisk dragt, der gerne fortæller eller involverer jer i deres daglige gøremål. Mød guvernanten i børneværelset, skriveren der klarererer dine skibsvarer, fruen i stuen eller andre.
Her oplever du hvordan livet var i Helsingør i øresundtoldens dage, hvor Skibsklarerergaarden i Strandgade havde en meget vigtig funktion i byen.

Sjov aktiv byvandring i Helsingør for børn og deres forældre.
2024-10-15 12:00 - 13:00 | Bymuseet, Kulturværftet på Dækket 2. sal, Allegadé 2, Helsingør, 3000, Danmark
Helsingørs historier gennem 600 år
Sjov aktiv byvandring i Helsingør for børn og deres forældre.
Tag børnene med på en sjov og lærerig byvandring, der byder på mange små opgaver undervejs. Historierne fra Helsingør gennem de sidste 600 år fortælles mens vi træder baglæns byens historiske steder.
I bliver delt ind i grupper á 5-6 personer og får tildelt en mulepose med aktivitetsgenstande.
Vi mødes ved receptionen i Kulturværftet, og starter i nutidens industrielle byrum på Kulturhavnen. Herfra bevæger vi os tilbage til Helsingør Skibsværfts storhedstid, hvor vi i selskab med værftsarbejdere på fotos og skulpturer får indblik i det stærke fællesskab, der dengang prægede værftet.
Derefter fortsætter turen til Helsingørs bykerne med fokus på de livlige gader omkring Sundtolden, fyldt med handel, dufte og dyreliv!
Børnene introduceres til snedige bedrag, listige løgne, sygdomme og usædvanlige redskaber. Ved hvert stop er der opgaver, der involverer både børn og voksne i historierne.
Køb billet her
Prisen er 60 kr. for en voksen med op til 4 børn, som deltager gratis. Bestil venligst billetter til både børn og voksne, da der er begrænsning på antal af deltagere.
Anbefalet børnealder: 5-10 år
Der er en tur tirsdag, onsdag og torsdag kl. 12.00

Frøkenen inviterer til te på Skibsklarerergaarden
2024-10-24 17:00 - 18:00 | Skibsklarerergården, Strandgade 91, Helsingør, 3000, Danmark
Du inviteres til te hos husets frøken på Skibsklarergaarden. Hun viser kort rundt i huset og inviterer derefter til te med noget sødt i de fine stuer.
Skibsklarerergaarden er Helsingørs unikke perle, der levendegør livet i Helsingør i 1800 tallet. Opkrævning af Øresundstolden var placering her i Helsingør på Øresunds smalleste sted, hvilket bidrog til byens udvikling med handel, velstand og en international befolkning, men også et stort antal beværtninger, sømænd og soldater i slåskampe og lette damer ud på de små timer i byens gader.
Du hører anekdoter om tiden, med afsæt i borgerskabslivet på Skibsklarerergaarden. I har tid til at hygge jer sammen med de andre gæster mens I drikker te.
Visitten tager ca. en time
Kl. 17.00- 18.00

Køb billet her
Se mere om Skibsklarerergaarden

Foredrag Congo 1960-61
2024-10-26 13:30 - 15:30 | Bymuseet, Kulturværftet på Dækket 2. sal, Allegadé 2, Helsingør, 3000, Danmark
Gå ikke glip af denne unikke øjenvidneberetning af Henrik Hey, voluntør på Museum Helsingør og bosiddende i Congo i 1960-61
Har I set biograffilmen Hammerskjöld om urolighederne i Belgisk Congo i 1960 og FN’s håndtering af denne sag?
Så er du godt klædt på, til at høre dette foredrag, hvor Henrik Hey giver en spændende og personlig beretning om Belgisk Congo med et tilbageblik på Kong Leopold II og hans dannelse af Fristaten Congo.
Henrik kommer ind på årsagerne til, at det gik så galt ved Congos uafhængighed i 1960.
Beretningen og billeder er baseret på Henrik Heys egen tid ved FN’s Militærpoliti i det daværende Leopold Ville i 1960 -61.
Billetter koster 50 kr. og er gratis for medlemmer af Helsingørs historiske forening.
Køb eller book din billet her (medlemmer skal også booke billet, for at sikre sig en plads)
Vi takker Folkeuniversitetet for at yde tilskud til alle billetter.

Fyraftensmøde på Værftsmuseet
2024-11-21 16:00 - 17:30 | Værftsmuseet, Allegade 4, Helsingør, 3000, Danmark
Anekdoter fra Værftet
Fortalt af tidligere ansatte på Helsingør Skibsværft: lærlinge, svende og ingeniører.
Kom og nyd fortællingerne eller bidrag med dine egne erindringer. Det er lige meget om du har haft din gang på værkstederne i Helsingør, på B&W eller et helt tredje sted. Eller om du slet ikke selv har egne oplevelser fra denne tid, men blot kan lide gode fortællinger fra en sagnomspunden svunden tid, der har sat sit stærke præg på mennesker og samfund i Danmark.
Fyraftensmøderne på Værftsmuseet er altid gratis, og stolene i Bestyrelseslokalet fordeles efter først til mølle princippet. Der er plads til ca. 25-30 pers.
De værftsfrivillige giver en øl eller en vand til arrangementet.
Vi lover altid god stemning.

Foredrag - En sejlads på Kinakysten i året 1865
2024-11-23 13:30 - 15:30 | Bymuseet, Kulturværftet på Dækket 2. sal, Allegadé 2, Helsingør, 3000, Danmark
Foredrag af Maria Rehling Refer cand.mag. i dansk og minoritetsstudier og master i teologi

I dette foredrag sættes fokus på en sejlads på kinakysten i året 1865:
Den danskfødte Johan Rehling (1819-1867) sejlede som kaptajn med base i Batavia (Jakarta) i den intraasiatiske søfart fra 1836 til 1867.
I flg. den Hollandsk-Indiske avis Javasche Courant afsejlede han fra Batavia med Padang Pantjang mod Kina den 28.5.1865. Med på skibet var hans gravide hustru og deres to børn. I Shanghai fødte hans hustru en søn, som imidlertid døde 10 dage senere og blev begravet der. Johan Rehling skrev den 8.10.1865 et brev til sin søster om den ulykkelige hændelse og om de vanskelige fragtforhold i Kina.
I Amoy (Xiamen) indgik Johan Rehling og familien i det sociale samvær med de mange andre europæiske kaptajner, der opholdt sig der. Hans skib blev ladet med kulier, og i flg. avisen Java Bode returnerede han til Batavia 2.5.1866.
Johans Rehlings liv i søfarten er dokumenteret gennem overleverede private breve samt kilder fra det Hollandsk-Indiske arkiv.

Pris: 50 kr. Foredraget er gratis for medlemmer af Helsingørs historiske forening.
Alle skal have billet, som købes her.

Julens magi på Skibsklarerergaarden
2024-12-07 11:00 - 2024-12-08 15:00 | Skibsklarerergården, Strandgade 91, Helsingør, 3000, Danmark
Oplev Julens Magi på Skibsklarerergaarden!
Kom og fejre julen i det smukke historiske hus på Skibsklarerergaarden! 🎄✨
Tag dine venner eller familien med til en uforglemmelig juletid fyldt med traditioner, historier og kreative aktiviteter. Vores historiske hus bliver pyntet op til jul med et smukt juletræ, nissens fascinerende historie og dekorative røde æbler, der skaber en magisk atmosfære.
Højdepunkter:

Særomvisning om Julens Magi: Hver dag kl. 12.30 kan I deltage i en særomvisning, hvor vi udforsker julens magi. Lær om nissens oprindelige, lidt mere snedige side, og hvordan julens magi blev brugt til at forudsige fremtiden – og ulykker… 🎅🔮
Historiske Juletraditioner: Prøv kræfter med traditionelle julehåndværk som at klippe et julehjerte inspireret af H.C. Andersen fra 1860 eller lave en juletrappe til at hænge på juletræet. Perfekt til kreative sjæle og en sjov aktivitet for hele familien! ✂️❤️🎄
Juleskattejagt for Børnene: Lad børnene hjælpe husnissen med vores spændende Juleskattejagt. En sjov og engagerende aktivitet, der sikrer smil og latter for de små. 🕵️‍♂️🎁
Kaffe og Kage i Dagligstuen: Nyd en lækker pause med varm kaffe og kage i vores hyggelige dagligstue. En perfekt mulighed for at slappe af, snakke med vennerne og dele dagens oplevelser. ☕🍰

Gratis entré – Vi glæder os til at se jer!

Julens magi på Skibsklarerergaarden
2024-12-14 11:00 - 2024-12-15 15:00 | Skibsklarerergården, Strandgade 91, Helsingør, 3000, Danmark
Oplev Julens Magi på Skibsklarerergaarden!
Kom og fejre julen i det smukke historiske hus på Skibsklarerergaarden! 🎄✨
Tag dine venner eller familien med til en uforglemmelig juletid fyldt med traditioner, historier og kreative aktiviteter. Vores historiske hus bliver pyntet op til jul med et smukt juletræ, nissens fascinerende historie og dekorative røde æbler, der skaber en magisk atmosfære.
Højdepunkter:

Særomvisning om Julens Magi: Hver dag kl. 12.30 kan I deltage i en særomvisning, hvor vi udforsker julens magi. Lær om nissens oprindelige, lidt mere snedige side, og hvordan julens magi blev brugt til at forudsige fremtiden – og ulykker… 🎅🔮
Historiske Juletraditioner: Prøv kræfter med traditionelle julehåndværk som at klippe et julehjerte inspireret af H.C. Andersen fra 1860 eller lave en juletrappe til at hænge på juletræet. Perfekt til kreative sjæle og en sjov aktivitet for hele familien! ✂️❤️🎄
Juleskattejagt for Børnene: Lad børnene hjælpe husnissen med vores spændende Juleskattejagt. En sjov og engagerende aktivitet, der sikrer smil og latter for de små. 🕵️‍♂️🎁
Kaffe og Kage i Dagligstuen: Nyd en lækker pause med varm kaffe og kage i vores hyggelige dagligstue. En perfekt mulighed for at slappe af, snakke med vennerne og dele dagens oplevelser. ☕🍰

TALK- Arkæologi i Helsingør - Royal Copenhagen
2025-01-23 16:30 - 18:00 | Bymuseet, Kulturværftet på Dækket 2. sal, Allegadé 2, Helsingør, 3000, Danmark
Har du også noget af det smukke porcelæn fra Royal Copenhagen? Måske noget Musselmalet, Megamussel eller endda Flora Danica?
Tidligere i år blev der fundet relativt store mængder af det helt tidlige musselmalet stel i en arkæologisk udgravning i kælderen i Skt. Anna Gade 5A. Det er et værdifuldt fund, der kan bidrage til vor viden om livet i Helsingør i det sene 1700-tal.
Talken ledes af Nordsjællands museums erfarne arkæolog, Liv Appel, og Museum Helsingørs formidlingsinspektør, Frederikke Heick.
Liv Appel medbringer spændende musselmalet porcelænsskår, som er fundet under arkæologiske udgravninger i kælderen i Skt. Anna Gade 5A. Hun var med til at afdække store mængder musselmalet stel fra Den Kongelige Porcelainsfabrik med de tre bølger der repræsenterer Øresund, Storebælt og Lillebælt. I sine fortællinger trækker Liv også på sin erfaring fra tidligere udgravninger i Helsingør, herunder opdagelsen af velbevarede kældre fra kvarteret Sanden/Lille Amsterdam foran Kulturværftet i 2010.
Frederikke Heick dykker ned i porcelænets rolle i samfundet og fortæller om te- og kaffekulturens indtog i Helsingør og Danmark. Hør om, hvordan dette delikate porcelæn blev brugt i de borgerlige hjem og i festlige anledninger.
Kom og vær med til en inspirerende eftermiddag, hvor vi dykker ned i historien om Royal Copenhagen porcelæn i Helsingør i slutningen af 1700-tallet. Vi udforsker, hvordan dette fine stel ikke bare var til pynt, men også en vigtig del af folks sociale status. Hvem havde porcelænet i sit hjem, og hvordan blev te og kaffe en del af den kulturelle scene? Og hvorfor finder vi det meget tidlige porcelæn fra Den Kongelige Porcelainfabrik (nu Royal Copenhagen) netop her i Helsingør?
Vi glæder os til en eftermiddag fyldt med historier, læring og hyggelig samtale!
Kom og vær med!
Køb billet via billetlink

Foredrag - Dannebrog: historien om et nationalt symbol og dets anvendelse
2025-01-25 13:30 - 15:00 | Bymuseet, Kulturværftet på Dækket 2. sal, Allegadé 2, Helsingør, 3000, Danmark
Pasningen af flagbastionen på Kronborg har vakt debat og afslører hvor tæt knyttet danskerne er til deres nationale symbol, Dannebrog. Vi er et af de lande, hvor anvendelsen af det nationale flag er mest udbredt, fra lagkage til flagstang så at sige. Dannebrog har en lang og spændende historie, og er i dag det ældste i brug værende nationalflag i verden. Det opstod som kongens flag, senere blev det statens og nationens flag, for i dag at være blevet folkets flag.
Historikeren og forfatteren Hans Christian Bjerg, der er tidligere overarkivar
i Rigsarkivet og medlem af ledelsen af Dannebrogs-Samfundet, fortæller den 25. januar om vort flags historie. Han udgav i 2005 bogen ”Dannebrog – historien om et nationalt symbol”, udgivet i 2. udgave 2019.
Hvornår: 25. januar kl. 13.30-15.30
På Helsingør Bymuseum, Kulturværftet 2. sal: Dækket
Pris: 50 kr.
Pris for medlemmer af Helsingørs historiske forening: gratis mod fremvisning af medlemskort.
Køb eller book din billet her

Frøkenen inviterer til te på Skibsklarerergaarden
2025-02-06 17:00 - 18:00 | Skibsklarerergården, Strandgade 91, Helsingør, 3000, Danmark
Kom og oplev en stemningsfuld eftermiddag på Skibsklarerergaarden, hvor historien vækkes til live i det hyggelige hus. Frøkenen byder indenfor til en rejse tilbage til Helsingør i det tidlige 1800-tal.
Vi starter med en introduktion til Skibsklarerergaardens historie, der giver et fascinerende indblik i byens rolle som knudepunkt for handel og søfart. Herefter serveres der en dejlig kop te og en lækker kage, mens frøkenen deler historier om, hvordan sukker, te og kager blev en del af Helsingørs kultur og hverdag for 200 år siden.
Arrangementet giver tid til fordybelse og nærvær, så tag din veninde, mand eller en god ven med til en oplevelse, hvor historie og hygge smelter sammen. Sammen kan I nyde tebordet, reflektere over fortidens smagsoplevelser og måske finde inspiration til egne fortællinger.
Praktisk info:
Sted: Skibsklarerergaarden, Strandgade 91, Helsingør
Tid: 6. feb. kl. 17-18
Pris: 80 kr. (inkl. te og kage)
Køb din billet her
Tag del i en unik oplevelse, hvor historien bliver levende, og hvor du får en hyggelig stund med dem, du holder af. Vi glæder os til at byde dig velkommen til Frøkenens tebord!

Vinterhygge på Skibsklarerergaarden - For hele familien
2025-02-10 11:00 - 2025-02-14 15:00 | Skibsklarerergården, Strandgade 91, Helsingør, 3000, Danmark
Vinterferiehygge på Skibsklarerergaarden – For hele familien
Kom til en hyggelig og aktiv vinterferie på Skibsklarerergaarden, hvor både børn og voksne kan opleve historiske vintersysler og deltage i sjove aktiviteter i hele huset.
For de voksne: I dagligstuen kan du lære kunsten at binde en håndlavet børste. En vejledning viser, hvordan det blev gjort i gamle dage, og du kan lave din egen unikke børste, som du kan tage med hjem for en lille pris. Nyd samtidig de historiske stuer, hvor en kop kaffe og en god kage står klar til at gøre besøget ekstra hyggeligt.
For børnene: Vi finder de gamle børnelege frem, og der er plads til sjov og leg. Her kan børnene prøve kræfter med de lege, der morede børn for over 200 år siden – og måske udfordre forældrene til et spil eller en leg!
For hele familien: Skibsklarerergaarden summer af liv, og der er noget for alle aldre. Tag jer tid til at gå på opdagelse i de hyggelige, historiske rammer og få en unik oplevelse sammen.
Praktisk info:

Sted: Skibsklarerergaarden, Strandgade 91, Helsingør
Tid: 10. – 14. feb. kl. 11-15
Pris: Gratis entré, en lille pris for f.eks. børster og kaffe.

Tag børnene, børnebørnene eller veninden med og vær med til en dag fuld af vinterstemning, kreativitet og historisk hygge. Vi glæder os til at byde jer velkommen!

Vinterferie på Værftsmuseet - Fusk på Værftet
2025-02-10 11:00 - 2025-02-14 15:00 | Værftsmuseet, Allegade 4, Helsingør, 3000, Danmark
Vinterferie på Værftsmuseet: Kreativt Metalværksted for Hele Familien
Leder du efter sjove og lærerige vinterferieaktiviteter for børn og voksne? Besøg Værftsmuseet i Helsingør, hvor vi inviterer til et kreativt metalværksted med et historisk twist!
🔧 Oplev autentisk håndværk fra Helsingør Skibsværft
Slip kreativiteten løs og prøv kræfter med værktøj og materialer, ligesom de dygtige arbejdere gjorde på værftet. Vidste du, at mange af fortidens stegepander blev lavet her? Eller at kobbersmedene formede de flotte kobberbryllupsplaketter? Nu kan du selv komme tæt på historien og skabe noget unikt.
✨ Skab dit eget mesterværk
Udforsk din kreativitet: præge dit navn på metal, form en dekorativ uro til stuen eller lav dit eget design. Med hjælp fra vores erfarne museumsformidler kan alle – både børn og voksne – prøve kræfter med det fascinerende håndværk.
📍 Praktisk info:

Hvor: Værftsmuseet, Helsingør
Hvornår: Vinterferien, kl. 11-15
For hvem: Perfekt til familier, børn og kreative sjæle

👨‍👩‍👧‍👦 Hvorfor vælge Værftsmuseet i vinterferien?

En sjov og anderledes aktivitet for hele familien
Historisk indsigt i Helsingørs stolte håndværkstraditioner
Kreative oplevelser, der engagerer både børn og voksne

Tilmeld jer eller læg vejen forbi – vi glæder os til at byde jer velkommen på Værftsmuseet! 🛠✨

Foredrag: Den sidste Karoliner – Magnus Stenbocks mindesmærker i Skånelandet
2025-02-22 13:30 - 15:00 | Bymuseet, Kulturværftet på Dækket 2. sal, Allegadé 2, Helsingør, 3000, Danmark
Den sidste Karoliner – Magnus Stenbocks mindesmærker i Skånelandet
I Helsingborg mødes man af en massiv statue af general og guvernøren Magnus Stenbock (1666–1717), der er kendt for at have slået danskerne tilbage i Øresund i et fatalt slag i 1710.
Det er dog ikke det eneste mindesmærke, da en hel kæde af Stenbock statuer sammen med andre typer af mindesmærker befolker Sydsverige. Disse mange minder er rejst i det 19-20. århundrede og fortæller om en særlig svensk, skånsk og Helsingborgs patriotisme.
I dette foredrag vil vi følge dannelsen af den sydsvenske fortælling om, hvordan man blev svensk, skånsk og måske forblev lidt dansk gennem fejringen af minderne fra de mange dansk-svenske krige. I foredraget vil vi komme lidt nærmere på, hvem Helsingørs søsterby Helsingborg er, og hvordan forholdet til Danmark blev og bliver husket.
Emil Hilton Saggau, Ph D, er ansat som dansk forsker ved Lunds Universitet og specialist i mindekulturer. Foredraget er baseret på en række udgivelser om svensk mindekultur om de dansk-svenske krige.
Hvor: På Kulturværftets 2. sal: Dækket
Hvornår: 13.30-15.00
Pris: 80 kr.
Gratis for medlemmer af Helsingør historiske Forening.
Alle skal vise billet.
Foredraget arrangeres i samarbejde mellem Museum Helsingør og Helsingør Historiske Forening
Foredragsrækken sponseres af Aftenskolen i Helsingør og Folkeuniversitetet.
Køb eller book din billet her

Helsingør i 1800-tallet - Omvisning og historier på Skibsklarerergaarden
2025-02-27 17:00 - 18:00 | Skibsklarerergården, Strandgade 91, Helsingør, 3000, Danmark
Helsingør i 1800-tallet – Omvisning og historier på Skibsklarerergaarden
Træd tilbage i tiden og oplev Helsingør, som det var i 1800-tallet, på en unik historisk omvisning i Skibsklarerergaarden. Vores engagerede museumsformidler, iklædt autentisk dragt fra perioden, tager dig med på en fascinerende rejse gennem husets og byens historie – fra stueetagens arbejdsrum til skipperherberg på 2. sal.
🌍 Helsingør som Handelscentrum
Hør om Helsingør som hjemby for Øresundstolden, der gjorde byen til et livligt handelscentrum for rejsende fra hele verden. Øresundstolden skabte en særlig atmosfære i byen, hvor søfolk og købmænd ventede på at få betalt tolden og på de rette vinde til deres videre sejlads. Skibsklarerergaarden var et centralt knudepunkt, og her kan du opleve livet, som det udspillede sig i et af byens vigtigste huse.
🏠 En Tur Gennem Alle Husets Etager
Omvisningen fører dig gennem Skibsklarerergaardens tre etager, hvor du får indsigt i dagliglivet, arbejdsopgaverne og byens særlige position i 1800-tallet. Fra køkkenet og kontoret til de mere private gemakker – hver etage rummer fortællinger om Helsingørs storhedstid.
✨ En Fortælling Levende Gjort
Med vores dygtige museumsformidler som guide får du en levende og medrivende oplevelse. I historisk dragt bringer hun husets fortællinger til live og giver dig et indblik i, hvordan livet så ud for Helsingørs indbyggere i en tid med livlig handel og internationalt besøg.
📍 Praktisk Info:
Hvor: Skibsklarerergaarden, Helsingør
Hvornår: d. 27. feb. kl. 17.00
Varighed: Ca. 1 time
For hvem: Perfekt for historieinteresserede og familier med større børn
Pris: 80 kr.
Køb din billet her.
Gå ikke glip af denne unikke oplevelse!

Vægtervandring
2025-03-27 19:00 - 20:00 | Skibsklarerergården, Strandgade 91, Helsingør, 3000, Danmark
Dagens vægtervandring vil genskabe stemningen fra fortiden. På turen gennem Helsingørs historiske kvarterer bliver i ledsaget af en guide i historisk vægterkostume, der deler anekdoter, historier om byens små mysterier. Oplev, hvordan fortidens vægtere bidrog til at forme byens karakter og værdier.

Rollen som Vægter indtil slutningen af 1800-tallet en central figur i byens liv.

Udstyret med en lanternelygte og ofte iført en karakteristisk uniform, patruljerede vægteren byens gader, især om natten.

Deres opgave var ikke kun at håndhæve regler og love, men også at fungere som byens sociale informanter. Vægteren kendte til alt sladder, hverdagsdramaer og byens små hemmeligheder.

Kom med til denne byvandring og genoplev vægteren – byens beskytter og fortrolige.

Foredrag om Thorvald Stauning: vej til magten og Storkonflikten 1925
2025-03-29 13:30 - 15:30 | Bymuseet, Kulturværftet på Dækket 2. sal, Allegadé 2, Helsingør, 3000, Danmark
Thorvald Stauning: vej til magten 1925 og problemer med Fagbevægelsen i Storkonflikten 1925.
Foredragsholder: Tom Sinding, cand.mag. og formand for Helsingør Historiske Forening
Som mange af de tidlige Socialdemokratiske ledere var hans vokset op under fattige kår. Men bliver politisk aktiv og valgt til Folketinget i 1906. 4 år efter i 1910 blev han partiformand og leder af Rigsdagsgruppen.
I 1908 havde Partiet på en kongres vedtaget, at det ikke ville gå i regering før absolut flertal opnås. En regel der blev modificeret, og senere i 1923 afskaffet. Hermed var vejen lagt til statsministerposten efter valget i 1924.
Stauning stod overfor problemer med opskrivningen af den danske valuta efter verdenskrigen, men også problemer med fagbevægelsen ved overenskomstforhandlingerne i 1925.
Storkonflikten i 1925 er til dato den største i Danmark målt i tabte arbejdsdage. Det er lykkedes foredragsholderen at finde nyt relevant kildemateriale. Socialdemokratiet havde første gang fået regeringsmagten. Skulle fagbevægelsen tage hensyn til det? I denne var der uenighed, specielt var Dansk Arbejdsmands Forbund under formanden M.C. Lyngsie vedholdende i de faglige krav og vil ikke tage hensyn til regeringen.
Pris: 80 kr. (for medlemmer af Helsingør Historisk Forening er det gratis, men billet skal stadig fremvises)
KØB BILLET HER
Foredragsrækken den sidste lørdag hver måned i vinterhalvåret arrangeres af Museum Helsingør og Helsingør Historiske Forening. Folkeuniversitetet og Helsingør aftenskolen sponsorerer arrangementerne.

Påskens Traditioner hos herskabet
2025-04-14 11:00 - 2025-04-16 15:00 | Skibsklarerergården, Strandgade 91, Helsingør, 3000, Danmark
Træd 200 år tilbage i tiden og oplev hyggelige påske- og forårs-traditioner fra 1800-tallets Helsingør i en atmosfære af tidens elegance og charme. To gange om dagen kan du komme med på en speciel påske omvisning. Her hører du om husets historie og tidsperioden med afsæt i årstiden og de specielle traditioner, der knyttes hertil.
Der er en lang række aktiviteter i huset, der er inkluderet i entreen: Vi laver gækkebreve, hvor saksen klipper mønstre med præcision, og blækket skaber smukke vers. Æggene pyntes med omhu, og børnene inviteres på en spændende skattejagt gennem husets gemte kroge for at opsnuse de skjulte æg. Imens fristes der med lækkerier i dagligstuen til fornuftige priser.
Som altid på Skibsklarerergaarden modtager husets beboere deres gæster iført fine historiske dragter, hvilket tilføjer et ekstra autentisk lag til oplevelsen.
“Skibsklarerergaarden er ikke blot en bygning, men en unik historisk perle, hvor vores fælles historie fra Helsingør i 1800-tallet bliver levende fortalt og formidlet med hjertevarme og dedikation.”
Vi glæder os til at dele påsketraditionerne med jer allesammen.

Befrielsen - Teaterforestilling for svenske og danske skoleklasser
2025-04-24 10:00 - 2025-04-25 11:00 | Bymuseet, Kulturværftet på Dækket 2. sal, Allegadé 2, Helsingør, 3000, Danmark
Teaterforestillinger
I forestillingen som er gode venner i 1940’ernes Helsingør, men bliver skilt ad under besættelsen. Vi er med til Majas natlige flugt med sin familie til Helsingborg og med Ejnar i beskyttelsesrummet, hvor han drømmer om at blive pilot. Kompagni Kalas giver glimter fra besættelsen med rationering og mørke og befrielsens vildskab, oplevet gennem Ejnar og Majas øjne. Med en blanding af humor og alvor, sange til harmonika og poetisk objektteater følger vi deres tilværelse og længslen efter at mødes igen.

Fyraftensmøde på Værftet
2025-04-24 16:00 - 17:30 | Værftsmuseet, Allegade 4, Helsingør, 3000, Danmark
Respekt! Helbred! Arbejde!
– om de faglige aktiviteter på Helsingør Værft i årene op til lukningen.
Lukningen af værftet i 1983, som det første af de store værfter i Danmark, forløb ikke som en stille, naturlig død. Der foregik en livlig og ofte voldsom debat – og aktioner – om lønforhold, arbejdsmiljø og udvikling af værftet – sideløbende med bestræbelserne for at skaffe skibe til bygning ⚓
Anders Taarnby Thomsen træder tilbage i tiden og fortæller om årene op til lukningen af Helsingør Værft med udgangspunkt i egne billeder til Skibsbyggernes klubblad, Mukkerten.
Han blev ansat på værftet første gang i 74, siden i lære og i arbejde indtil lukningen, siden på B&W og senere faglærer på Teknisk Skole.
Anders er 70 år og bor i Helsingør.
Til fyraftensmødet inviteres du til at mindes værftstiden, dykke ned i hvordan det politiske arbejde blomstrede og ikke mindst bidrage med dine egne fortællinger og erindringer fra tiden

Befrielsen – Teaterforestilling for svenske og danske skoleklasser
2025-04-28 10:00 - 2025-04-30 11:00 | Bymuseet, Kulturværftet på Dækket 2. sal, Allegadé 2, Helsingør, 3000, Danmark

Lysfest: 80-året for befrielsen
2025-05-04 16:30 - 20:45
Søndag d. 4. maj 2025 er det 80 år siden, Danmark blev befriet efter fem års tysk besættelse. Sammen med kommunen og andre kulturinstitutioner her i byen, markerer vi dagen med en lysfest.
Til lysfesten vil der også være indvielse og officiel åbning af vores nye fotoudstilling, Befrielsen 1945 – set fra begge sider af Øresund.
Program for dagen:
Kronborg:
Kl. 16.30 Tale v/slotschef Christian Irgens i Slotsgården.
Kl. 16.40 Fællessang v/Søren Launbjerg i Slotsgården.
Værftsmuseet:
Kl. 17.00 Fællessang i porten ind til værftsområdet, hvor de værftsfrivillige lægger nelliker
i mindetavlen for faldne under krigen.
Toldkammeret:
Kl. 18.00 Fællesspisning i Toldkammeret – herunder foredrag fra Museum Helsingør.
Billetter til fællesspisning til 0 kr. bookes på www.spisekammeret.dk/
fællesspisning (først-til-mølle). Drikkevarer for egen regning.
Domkirken:
Kl. 19.30 Musikandagt med kor og fællessang i Helsingør Domkirke.
SVEASØJLEN V. TOLDKAMMERET:
Kl. 20.15 Lysfest ved Sveasøjlen på Havnepladsen med kaffebod.
Ungdomsskolen underholder med en mindre koncert.
Kl. 20.34 Frihedsbudskabet afspilles.
Kl. 20.35 Indvielse af fotoudstilling på
Blomstertorvet fra besættelsesårene og befrielsen set fra den
svenske og danske side af sundet.
Kl. 20.45 Velkomst v/Lasse Hvolgaard, mindetale
v/borgmester Benedikte Kiær,
kransenedlæggelse og fællessang.
Kronborg Brass spiller til fællessangene.
Alle aktiviteter er gratis, og man kan komme og
gå til de aktiviteter, man ønsker at deltage i.

Kulturjagten 2025: De hemmelige helte
2025-06-13 15:30 - 16:30
Kalder alle børn og barnlige sjæle!
D. 13. juni er det endnu engang tid til en spændende kulturjagt for hele familien rundt i Helsingørs historiske kvarterer.
Som altid vil I på vejen møde udklædte personer på ruten, der fortæller fantastiske historier og giver sjove opgaver
Så tag børnene i hånden og drag ud på Kulturjagten 2025: De hemmelige helte!
Bestil din billet lige her: kulturjagten@helsingor.dk
Om kulturjagten 2025:
Mørke har ramt landet. Soldater har besat byer og veje, og faren lurer overalt, ikke mindst i den lille by ved vandet. Nogle af landets egne borgere er i stor fare – soldaterne vil fange dem og låse dem inde!
Men der er håb…
Lige derude, på den anden side af vandet, ligger et fredeligt land. Et sted hvor ingen bliver jagtet. Og nu har landet brug for nogen med mod og snilde til at hjælpe – nogen som dig!
Kan du snige dig forbi soldaterne? Kan du hjælpe de forfulgte over til friheden?
Tag med på et eventyr fyldt med hemmelige missioner, mod og samarbejde – og bliv en ægte helt! 🦸‍♂️🦸‍♀️
Alt det praktiske:
🌟 Dato: d. 13. juni 2025
🌟 Start: I afhenter skattekort ved Toldkammeret mellem kl. 15.30-16.30, hvorefter I sendes afsted i en mindre gruppe
🌟 Slut: Toldkammergården, hvor der udleveres en fin præmie. Der er mulighed for at købe en forfriskning i Toldkammeret efter en veloverstået Kulturjagt.
🌟 Varighed: ruten er ca. 1 km og varer omkring en times tid
🌟 Pris: 50 kr. pr. person (børn under 4 år er gratis). 100 kr. for familiebillet med minimum 1 voksen.
🌟Bestilling: Bestil din billet på kulturjagten@helsingor.dk og afhent billetten på dagen. Kom i god tid.

Frøkenen inviterer til te på Skibsklarerergaarden
2025-06-15 11:00 - 15:00 | Skibsklarerergården, Strandgade 91, Helsingør, 3000, Danmark
Søndag d. 15. juni slår vi dørene op for Skibsklarerergaarden, når frøkenen i huset inviterer til te, kaffe og lækkert hjemmebag i løbet af dagen.
Entré er gratis, og det kræver ingen tilmelding – men kaffe, te og kage skal købes.
Kom forbi glad, historielysten og lækkersulten!
På Skibsklarerergaarden kan du tage plads til en kop kaffe eller te og lade dig forkæle med hjemmebag inspireret af 1800-tallets opskrifter.
Her får du ikke bare en almindelig smagsoplevelse – du træder direkte ind i en tid, hvor kaffeborde og fine visiter var en del af borgerskabets livsstil helt fra 1700-tallet.
Oplev den historiske charme, hør frøkenen fortælle om kaffens og kagernes rejse til Helsingør og mærk historiens vingesus over en hyggestund i de fine stuer.
Vores fotograf kommer og tager billeder i løbet af dagen til vores markedsføring. Men hvis ikke, du har lyst til at være på billeder, er du selvfølgelig velkommen til at sige nej.
Vi glæder os til at se dig!

Sommersjov for BØRN
2025-06-30 - 2025-08-10
Her finder du en samlet oversigt over de sommeraktiviteter, vi har for børn i sommerferien 2025 😍☀
Historiejagten
I sommerferien er der 50% rabat på Historiejagten! Kun 50kr i sommerferien.
Med Historiejagten i Helsingør får I en pose fuld af historier, opgaver, clues og snacks, der leder jer rundt til fire forskellige historiske steder, på en sjov og børnevenlig tur rundt i Helsingør by, hvor I undervejs skal gætte en historisk person.
Anbefalet alder: En familietur for børnefamilien med 7-15 årige
Hvor: køb Historiejagten i receptionen på Kulturværftet i Helsingør
Pris: Halv pris i uge 27 til og med uge 32: 50kr pr pose.
Allegade 2, 3000 Helsingør
Musen Malte
Musen Malte har snøret vandreskoene og er klar til at tage både børn og voksne med på en sjov og lærerig byvandring i Helsingørs gamle bykerne.
Malte skal nemlig finde sit nye hjem her i byen, og dét skal I hjælpe ham med!
Tag familien med på en dejlig gåtur, hvor Musen Malte guider jer rundt i byen – direkte fra jeres egen telefon.
Musen Malte har forberedt en helt særlig rute og lavet videoer med spændende fortællinger ved alle stop, der gør byens historie levende og børnevenlig.
Find Musen Maltes byvandring lige HER.
FUSK på Værftet
Slip kreativiteten løs på Værftsmuseet og prøv kræfter med værktøj og materialer, ligesom de dygtige arbejdere gjorde på værftet.
Her kan du og dine børn skabe jeres eget mesterværk: præg jeres navne på metal, form en dekorativ uro til stuen eller lav jeres eget design.
Med hjælp fra vores erfarne museumsformidlere kan alle – både børn og voksne – prøve kræfter med det fascinerende håndværk.
Hvor: Værftsmuseet, Allegade 4, 3000 Helsingør
Hvornår: uge 28 til og med uge 32 fra 11-15
Pris: Gratis entré

Sommer 2025: ugentlige byvandringer i Helsingørs historiske kvarterer
2025-07-09 11:00 - 2025-09-03 11:00 | Receptionen på Kulturværftet, Allegade 2, Helsingør, 3000, Denmark
Sommer 2025: byvandringer i Helsingør hver onsdag kl. 11 / Historic city walks all summer 2025! English below:

Fra onsdag d. 9. juli kan du gå på opdagelse i Helsingør og alle byens hemmeligheder, når vores guide tager dig med tilbage til fortiden.

Med vores byvandringer får du et helt unikt indblik i Helsingør og dens små mysterier – direkte fra museets lokalhistoriske guider, der kender alt til byens farverige historie og særlige, gemte steder

En perfekt oplevelse til dig, der gerne vil lære byen at kende på en helt særlig måde.

ALT DET PRAKTISKE:
Billetter: 150 kr., GRATIS for børn og unge under 15 år. Find dem her eller køb dem i receptionen på Kulturværftet: Museum Helsingør – Sommer 2025: Ugentlige byvandringer – Billetter

Start: Receptionen på Kulturværftet, Allegade 2, 3000 Helsingør

Varighed: ca. en time. Turen er på ca. 1,5 km

Hver onsdag fra d. 9. juli – 3. september. Byvandringen foregår på dansk kl. 11 og på engelsk kl. 14.

Pris: 150 kr., GRATIS for børn og unge under 15 år. Køb billetterne i receptionen på Kulturværftet.

_______________________

🇬🇧

Starting Wednesday, July 9th, you can explore Helsingør and uncover the city’s secrets as our guide takes you back in time.
Our city walks offer a unique insight into Helsingør and its little mysteries – led by the museum’s local history guides who know everything about the city’s colorful past and hidden gems.
A perfect experience for anyone who wants to get to know the city in a truly special way.
ALL THE PRACTICAL DETAILS:
Start: The reception at The Culture Yard, Allegade 2, 3000 Helsingør
Tickets: Buy them at the reception at Kulturværftet
Duration: approx. one hour. The walk is about 1.5 km
Every Wednesday from July 9 to September 3. The city walk is in Danish at 11 AM and in English at 2 PM.
Price: 150 DKK, FREE for children under 15 years. Find your tickets at The Culture Yard in Helsingør – Allegade 2, 3000 Helsingør.

Hele sommeren: Frøkenens fristelser på Skibsklarerergaarden
2025-07-09 11:00 - 2025-09-07 16:00 | Skibsklarerergården, Strandgade 91, Helsingør, 3000, Danmark
Hele sommeren: kom forbi Skibsklarerergaarden for te, kaffe og kage /All summer 2025: stop by the Shipbroker’s Home and Office for tea, coffee, and cake (English below).
Fra d. 9. juli slår vi dørene op for Skibsklarerergaarden og inviterer inden for til te, kaffe og historisk håndlavet kage!
Og så kan du smage på en helt særlig is kun på Skibsklarerergaarden – nemlig Frøkenens Fristelser, som vi har lavet i samarbejde med Frossenpind.
Det historiske hus vil være åbent hele sommeren – indtil d. 7. september – fra ons-søndag.
Entré er gratis, og det kræver ingen tilmelding – men der vil være en lille pris for kaffe, te og kage ☕🥧
Kom forbi glad, historielysten og lækkersulten!
På Skibsklarerergaarden kan du nyde en helt særlig stund med en kop kaffe eller te og lade dig forkæle med hjemmebag inspireret af 1800-tallets opskrifter.
Oplev den historiske charme, hør frøkenen fortælle om kaffens og kagernes rejse til Helsingør og mærk historiens vingesus over en hyggestund i de fine stuer.
Du kan også gå på oplevelse i Europas længst eksisterende provianteringsbutik i husets underetage, hvor vi den dag i dag stadig sælger spændende varer.
Vi glæder os til at se dig!
Hvor: Skibsklarerergaarden, Strandgade 91
Åbningstider: fra d. 9. juli – d. 7. september kl. 11-16
________________________
🇬🇧
Starting July 9, we’re opening the doors to the Shipbroker’s Home and Office and inviting you in for tea, coffee, and historic handmade treats!
The historic 19th century house will be open all summer – until September 7 – Wednesday to Sunday.
Entry is free, and no registration is required – but there will be a small charge for coffee, tea, and cake ☕🥧
Come by happy, curious about history, and ready for a tasty treat!
At the Shipbroker’s Home and Office, you can enjoy a special moment with a cup of coffee or tea and indulge in homemade baked goods inspired by 19th-century recipes.
Experience the historic charm, listen as the lady of the house shares the story of how coffee and cakes made their way to Helsingør, and feel the breath of history during a cozy visit in the elegant sitting rooms.
You can also explore Europe’s longest-running provisioning store in the house’s basement, where we still sell exciting goods to this day.
We look forward to seeing you!
Where: The Shipbroker’s Home and Office, Strandgade 91, 3000 Helsingør
Opening hours: July 9 – September 7, 11 AM – 4 PM
